فرانسانین ایچ ایشلر ناظیری کریستوف کاستنر بیاریتز شهرینده 24-26 آوقوسوتدا کئچیریله‌جک G7 ذیروه سی زامانی 13 مین 200 پولیس امکداشی و ژاندارمین وظیفه‌ده اولاجاغینی آچیقلادی.
ناظیر کاستنر بیاریتز شهرینده کئچیریلن مطبوعات کنفرانسیندا ذیروه ده ایلکین هدف‌لری‌نین تهلوکه‌سیزلیک، ایقلیم دییشیک‌لیگی و قادین-کیشی برابرلیگی موضوع لاریندا عدالت‌سیزلیک‌لره سون قویماق اوچون آتیلا‌جاق آددیم‌لاری معینلشدیریلمه‌سی اولدوغونو سؤیله‌ییب.
ذیروه زامانی شهرین اطرافیندا کئچیریله‌جک اعتراض آکسیا‌لاریندا حادثه باش ورمه‌مه‌سی اوچون و ترور و سیبر هوجوم‌لارا قارشی تدبیرلر گؤردوک‌لرینی قئید ائدن کاستنر بیاریتزین ایسپانیا ایله اولان سرحدده یئرلشمه‌سی سببیندن تهلوکه‌سیزلیک موضوع سوندا بو اؤلکه‌نین اوزرینه ده مسئولیت دوشدوگونو دیله گتیریب.
کاستنر نوماییش‌لرده حادثه تؤره‌دن‌لرین درحال ساخلانیلاجاغینا دا دقت چکیب.
فرانسانین ایچ ایشلری عذره دؤولت ناظیری لاورنت لونز ده شهرده drone-لارا قارشی دا گوج‌لو تدبیرلر گؤرولدوگونو سؤیله‌ییب.
قئید ائدک کی، 45-جی G7 ذیروه سی فرانسانین ائو صاحیبلیگینده 24-26 آوقوست تاریخ‌لرینده بیاریتز شهرینده کئچیریله‌جک.
